
ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- 2991 Μ.92 ( 1 ) 

Έγκριση χρησιμοποίησης ιδιωτών - χειριστών συνεργα¬ 
τών για τη μηχανογραφική επεξεργασία (διάτρηση) των 
στοιχείων του Φ.Π.Α. με Στατιστικά δεδομένα για τη 
δημιουργία αρχείων Ενδοκοινοτικού Εμπορίου. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» του 


Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/31.12.91 «Οργανισμός της Γ.Γ.ΕΣΥΕ». 

β. Του άρθρου 35 του Ν: 992/1979 «Περί οργανώσεως 
των διοικητικών υπηρεσιών κ.λ.π.». 

γ. Του Ν. 1558/85 «Κυβέρνηση και Κυβερνητικά όρ¬ 
γανα». 

2. Την 17660/6179/1.10.90 απόφαση του Υπουργού 
Εθνικής Οικονομίας μς θέμα «μεταβίβαση δικαιώματος 
υπογραφής στο Γ ενικό Γ ραμματέα ΕΣΥΕ κ.λ.π.» να υπο¬ 
γράφουν «με εντολή Υπουργού», αποφασίζουμε: 

1. Εγκρίνουμε τη χρησιμοποίηση εκατόν είκοσι πέντε 
(125) ιδιωτών χειριστών συνεργατών για την εισαγωγή των 
στοιχείων Φ.Π.Α. με στατιστικά δεδομένα για τη δημιουρ¬ 
γία αρχείων Ενδοκοινοτικού Εμπορίου σε μαγνητικά μέσα 
κατά το χρονικό διάστημα από 1.3.1993 έως 
28.2.1994. 

2. Ο ορισμός τους θα γίνει με άλλη σχετική απόφασή 
μας. 

3. Η αμοιβή τους θα καθορισθεί με κοινή απόφαση των 
Υπουργών Εθνικής Οικονομίας και Οικονομικών. 

4. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού της 
Γ.Γ.ΕΣΥΕ (Ειδ. φορέα 13-150 και στον ΚΑΕ 0873), ύψους 
225.000.000 δρχ. για το τρέχον οικονομικό έτος 1993 και 
ύψους 45.000.000 δρχ. για το επόμενο οικονομικό έτος 
1994. 

Η απόφαση αυτή να δημοσιευθέί στην Εφημερίδα της 
Κυβερνήσεως. 

Αθήνα, 22 Ιανουάριου 1993 ν 
Με εντολή Υπουργού 
Ο Γενικός Γραμματέας 
Ε. ΚΟΝΤΟΠΥΡΑΚΗΣ 

- 4 - 

Αριθ. 2005099/1198/0025 (2) 

Παροχή της 2074860/14509/0025/4.12.92 απόφασής 
μας για παροχή της εγγύησης του Ε.Δ. προς την ΕΓΝΑ- 
ΤΙΑ ΤΡΑΠΕΖΑ Α.Ε. για την κάλυψη εγγυητικών επιστο¬ 
λών συνολικού ποσού 4.128.308 ΙΙδϋ για λογαριασμό 
της ΠΥΡΚΑΛ Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του 
Ν. 1266/82 άρθρο 8. 

2. Την απόφαση του Διοικητικού Συμβουλίου της ΠΥΡ- 

ΚΑΛ Α.Ε. της 717/28.1.93 συνεδρίασης με την οποία 
εγκρίνεται η τροποποίηση των παραπάνω εγγυητικών επι¬ 
στολών. 

3. Τα με αριθμό 350/11/422/26.1.93 και 532/ 
201422.5/4.2.93 έγγραφα της ΠΥΡΚΑΛ Α.Ε. με τα οποία 
ζητείται η εν λόγω τροποποίηση της 20/7/4860/14509/ 
0025/4.12.92 απόφασή μας. 

4. Το με αριθ. 188/27.1.93 έγγραφο της ΕΓΝΑΤ1ΑΣ 
ΤΡΑΠΕΖΑΣ Α.Ε. 

5. Την με αριθμό 2074860/14509/0025/4.12.92 από¬ 
φασή μας. 

6. Την κοινή απόφαση του Πρωθυπουργού και του 
Υπουργού Οικονομικών με αριθμό ΑΠΥ 1847/1078399/ 
1182/001/7.8.92 για ανάθεση αρμοδιοτήτων Υπουργού 
Οικονομικών στους Υφυπουργούς, αποφασίζουμε: 

Τροποποιούμε την με αριθμό 2074860/14509/0025/ 
4.12.92 απόφασή μας και παρέχουμε την εγγύηση του Ελ¬ 
ληνικού Δημοσίου στην Εγνατία Τράπεζα Α.Ε., και υπέρ 
της Ανώνυμης Εταιρείας Ελληνικού Πυριτιδοποιείου και 
Καλυκοποιείου (ΠΥΡΚΑΛ Α.Ε.) για την κάλυψη σε περί¬ 
πτωση καταπτώσεως των κατωτέρω εγγυητικών επιστο¬ 
λών που έχει εκδόσει η Εγνατία Τράπεζα Α.Ε. κατ' εντολή 
της ΠΥΡΚΑΛ Α.Ε. 

α. Εγγυητική επιστολή καλής εκτέλεσης υπέρ της Κυ¬ 
πριακής Δημοκρατίας ποσού Δολλαρίων ΗΠΑ 1.032.077 
διάρκειας μέχρι δέκα έξι (16) μήνες και δέκα πέντε (15) 
ημέρες αντί μέχρι δέκα πέντε (15) μήνες. 

β. Εγγυητική επιστολή προκαταβολής υπέρ της Κυπρια¬ 
κής Δημοκρατίας ποσού Δολλαρίων ΗΠΑ 3.096.231 διάρ¬ 
κειας μέχρι δέκα εννέα (19) μήνες αντί μέχρι δέκα πέντε 
(15) μήνες. 

Κατά τα λοιπά η με αριθ. 2074860/14509/0025/ 
4.12.92 απόφασή μας παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

-φ- 

Αριθ. 3131.2.2/93 (3) 

Έγκριση του Ειδικού Κανονισμού Λιμένα Πειραιά με 
αριθμό 176 «Περί κινήσεως και αγκυροβολίας πλοίων στο 
λιμένα Πειραιά». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Γ" 

Σύμφωνα με: 

1. Τις διατάξεις του άρθρου 10 του Ν. 1940/91 (ΦΕΚ 
40Α/18.3.1991) «Περί Μονάδας Ειδικών Αποστολών Λι¬ 
μενικού Σώματος (ΜΕΑ/ΛΣ) και άλλες διατάξεις περί αυ¬ 
τού» που αντικαθιστά το άρθρο 156 του ΝΔ 187/1973 
(ΦΕΚ 261Α/3.10.73) «Περί ΚΔΝΔ». 

2. Τον Ειδικό Κανονισμό Λιμένα Πειραιά που μας υπο¬ 
βλήθηκε με την αριθ. 3121 /I /93/2.2.93 αναφορά Λιμενι¬ 
κής Αρχής Πειραιά με τις διατάξεις του οποίου ρυθμίζονται 
θέματα που αφορούν την εύρυθμη λειτουργία του λιμέ- 
νος. 

3. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

4. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


Αρθρο μόνο 

Εγκρίνουμε τον πιο κάτω Ειδικό Κανονισμό Λιμένα Πει¬ 
ραιά με αριθ. 176. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΜΕ ΑΡΙΘ. 176 
«Περί κινήσως και αγκυροβολίας πλοίων στο λιμένα Πει¬ 
ραιά» 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 
Έχοντας υπόψη: 

α. Τις διατάξεις του δια του από 9 Ιουνίου 1948 ΒΔ Κω- 
δικοποιημένου Νόμου 499/47 «περί πειθαρχικής εξου¬ 
σίας των προϊσταμένων Λιμενικών Αρχών» (ΦΕΚ 162Α) 
συνδυαζόμενες με τα άρθρα 141 -157 του ΝΔ 187/73 με 
το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 Α). 

β. Το άρθρο 156 του ΝΔ 187/1973 (ΦΕΚ 261 Α/ 
3.10.73) «περί ΚΔΝΔ», όπως αυτό αντικαταστάθηκε με το 
άρθρο 10 του Ν. 1940/91 (ΦΕΚ 40Α/91) «περί Μονάδος 
Ειδικών Αποστολών Λιμενικού Σώματος (ΜΕΑ/ΛΣ) και άλ¬ 
λες διατάξεις περί αυτού». 

γ. Τις διατάξεις του ΝΔ 444/70 «περί αρμοδιότητας του 
ΛΣ και σχέσεως προς τις αρμοδιότητες των Σωμάτων 
Ασφαλείας (ΦΕΚ 39Α). 

δ. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

ε. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, διατάσσουμε: 

Αρθρο 1 
Γ ενική Διάτάξη. 

1. Η κίνηση των πλοίων ανεξαρτήτως σημαίας και γενι¬ 
κότερα των πλωτών μέσων, στο Λιμάνι Πειραιώς, στους 
παρακείμενους λιμενίσκους, την ευρύτερη θαλάσσια πε¬ 
ριοχή και τις λοιπές περιοχές αρμοδιότητας του Κ/Λ ΠΕΙ¬ 
ΡΑΙΩΣ, διέπεται από τις διατάξεις των ισχυόντων διεθνών 
κανονισμών προς αποφυγή συγκρούσεων στη θάλασσα 
και των Ειδικότερων διατάξεων του Κανονισμού Λιμένα 
Πειραιώς. 

2. Η κίνηση των πλοίων των πλωτών εν γένει μέσων, στις 
θαλάσσιες περιοχές που ελέγχονται από τις Ναυτικές Αρ¬ 
χές του Πολεμικού Ναυτικού, διέπονται επιπρόσθετα και 
από τις αντίστοιχες διατάξεις αυτών. 

Αρθρο 2 

Δίαυλος - είσοδος και έξοδος στον Κεντρικό Λιμένα 
Πειραιώς: 

1. Κατά την είσοδο στον Κεντρικό λιμένα και την έξοδο 
απ' αυτόν, τα πλοία τηρούν πορεία, κατά το δυνατό, εντός 
νοητού διαύλου πλάτους 130 μέτρων μς άξονα 068,5 - 
248,5, ο οποίος διέρχεται από το μέσο του στομίου του 
προλιμένος.Ό δίαυλος αυτός νοείται ότι αρχίζει από από¬ 
σταση δυόμισι (2,5) τουλάχιστον σταδίων εκτός λιμένος 
από τον πράσινο φανό του λιμενοβραχίονα Θεμιστοκλέ¬ 
ους και εκτείνεται μέχρι την είσοδο στην κεντρική λεκάνη 
του Λιμένος. 

2. Κατ’ εξαίρεση: 

α. Πλοίο που εξέρχεται μετά την ασφαλή παράλλαξη 
των φανών του στομίου του προλιμένος, πρέπει να στρέ¬ 
φει για τον προορισμέ του χωρίς ν’ ακολουθήσει ολόκληρο 
το ίχνος του νοητού διαύλου εφόσον, ο χειρισμός αυτός 
διευκολύνει τη ναυτιλιακή κίνηση και το επιτρέπουν οι κυ- 
κλοφοριακές και καιρικές συνθήκες κατά την κρίση του 
πλοιάρχου. 

β. Σκάφη που εξυπηρετούν τις τοπικές ανάγκες του λι- 
μένος (φορτηγίδες, λάντζες, ρυμουλκά κ.λ.π) μπορούν, 
τόσο κατά την είσοδο, όσο και κατά την έξοδό τους από 
τον κεντρικό λιμένα, να μην ακολουθούν ολόκληρο το μή¬ 
κος του εντός λιμένος νοητού διαύλου εφόσον η πλεύση 
τους αυτή είναι ασφαλής και δεν εμποδίζει τις κινήσεις 
των λοιπών πλοίων. 

3. Οι κυβερνήτες όλων των σκαφών οφείλουν να τηρούν 
πορεία στο δεξιό μέρος του διαύλου, που ορίζεται πιο 
πάνω, συμμορφούμενοι και με τις διατάξεις της παραγρά¬ 
φου 1 του άρθρου 4 του παρόντος Κανονισμού και του Κα¬ 
νόνα εννέα (9) των ισχυόντων «Διεθνών Κανονισμών προς 
αποφυγή συγκρούσεων». 

Αρθρο 3 

Περιορισμός ταχύτητας 

Όλα τα πλοία που εισέρχονται ή εξέρχονται στον κε¬ 
ντρικό λιμένα, ή σε λιμένες περιοχής δικαιοδοσίας του 
Κ.Λ. Πειραιώς, οφείλουν να πλέουν με ταχύτητα ελαττω¬ 
μένη, όσον οι καιρικές συνθήκες και οι ελικτικές ιδιότητες 
του σκάφους κατά την κρίση του πλοιάρχου, το επιτρέ¬ 
πουν. Η ταχύτητα αυτή που πρακτικά παρουσιάζει μικρές 
διαφορές για κάθε πλοίο και περίπτωση, θα καταβάλλεται 
προσπάθεια να μην υπερβαίνει τη συνήθη ταχύτητα ασφα¬ 
λούς διάπλου και χειρισμών που δεν δημιουργεί προβλή¬ 
ματα στα παραβεβλημένα πλοία και την ομαλή λειτουργία 
του λιμένος. Η ταχύτητα των πέντε (5) κόμβων αποτελεί 
πρακτική και ασφαλή ένδειξη προς την οποία να επιδιώκε¬ 
ται η συμμόρφωση, υπό ομαλές συνθήκες. 

Αρθρο 4 

Κίνηση πλοίων εντός του διαύλου εισόδου λιμένος 

1. Απαγορεύεται η διασταύρωση πορείας πλοίου που κι¬ 
νείται μέσα στο νοητό δίαυλο, όπως αυτός ορίζεται στην 
παράγραφο 1 του άρθρου 2 του παρόντος, ή στους νοη¬ 
τούς διαύλους εισόδου - εξόδου των παρακείμενων λιμε¬ 
νίσκων καθώς και το προσπέρασμα των προπλεόντων 
πλοίων επιφυλασσομένων των διατάξεων της παραγρά¬ 
φου 2 του άρθρου 2 του παρόντος κανονισμού. Επίσης 
πρέπει να τηρείται απόσταση ασφαλείας από σκάφος που 
προπλέει, ενώ η παράλληλη πλεύση δεν επιτρέπεται. 

2. Κατά το χρόνο κινήσεως εντός του νοητού διαύλου 
εισόδου λιμένος πλοίου ή πλωτού ναυπηγήματος μεγάλων 
διαστάσεων ή περιορισμένων ελικτικών ικανοτήτων, η 
ταυτόχρονη αντίθετη πλεύση άλλου πλοίου ή πλωτού ναυ¬ 
πηγήματος δεν επιτρέπεται, εκτός των μικρών ευέλικτων 
σκαφών που εξυπηρετούν τις λειτουργικές ανάγκες του 
λιμένος (λάντζες, πλοηγίδες, περιπολικά, μικρά ρυμουλκά 
κ.λ.π) τα οποία οφείλουν στη συγκεκριμένη περίπτωση να 
πλέουν μετά προσοχής και εφόσον το επιτρέπουν οι συν¬ 
θήκες ναυσιπλοΐας και οι καιρικές συνθήκες. 

Άρθρο 5 

Κίνηση πλοίων προς όρμο Κερατσινίου - Στενό Περάμα¬ 
τος. 

Πλοία που προέρχονται από την ευρύτερη περιοχή 
εκτός λιμένος ή την ανοιχτή θάλασσα και κατευθύνονται 
προς τον όρμο Κερατσινίου ή Περάματος και αντιθέτως, 
πρέπει να κινούνται σε απόσταση μεγαλύτερη από πέντε 
(5) στάδια από το λιμενοβραχίονα Θεμιστοκλέους. 

Άρθρο 6 

Όρια διαύλου όρμου Κερατσινίου 

1. Καθορίζεται δίαυλος εντός του όρμου Κερατσινίου 


προς εξυπηρέτηση των πλοίων, που διακινούνται προς ή 
από λιμένες Ελευσίνας, Σκαραμαγκάκ.λ.π., περιλαμβανό¬ 
μενος μεταξύ των κατωτέρω στιγμάτων: 
α) φ:37° 56-44" Β λ:23° 35-44" Α. 
β) φ:37° 57 00" Β λ:23° 35-58" Α. 
γ) <ρ:37° 56-54" Β λ:23° 34-48" Α. 
δ) <ρ:37° 57Ί8" Β λ:23° 34’39” Α. 
ε) φ:37° 57-31" Β λ:23° 33-25" Α. 
στ) φ:37° 5Γ41" Β λ:23° 33Ί1" Α. 
ζ) φ:37° 57-32” Β λ:23° 32-52" Α. 
η) φ:37° 57Ί3" Β λ:23° 33Ί4" Α. 
θ) φ:37° 56-56" Β λ:23° 33 08" Α. 

2. Απαγορεύεται η αγκυροβολιά κάθε πλοίου εντός του 
καθορισμένου διαύλου του όρμου Κερατσινίου. 

Άρθρο 7 

Κίνηση πλοίων εντός του όρμου Κερατσινίου 

1. Οι κυβερνήτες όλων των σκαφών υποχρεούνται να 
τηρούν πορεία στο δεξιό μέρος του διαύλου, που ορίζεται 
στο άρθρο 6, συμμορφούμενοι και με τις διατάξεις της 
παρ. 1 του άρθρου 4 και του κανόνα εννέα (9) των «Διε¬ 
θνών Κανονισμών προς αποφυγή συγκρούσεων στη θά¬ 
λασσα». 

2. Απαγορεύεται ο ταυτόχρονος διάπλους του διαύλου 
όρμου Κερατσινίου εις πλοία άνω των 50.000 κοχ τα οποία 
κινούνται από αντίθετες κατευθύνσεις. 

3. Απαγορεύεται στα μικρά σκάφη και πλωτά ναυπηγή¬ 
ματα (π.χ. πλωτοί γερανοί, ρυμουλκά, φορτηγίδες, υδρο¬ 
φόροι, σλέπια κ.λ,π.) να διασταυρώνουν την πορεία τους 
με τα πλοία που κινούνται εντός διαύλου. 

Άρθρο 8 

Όρια αγκυροβολιού Πειραιώς 
Η αγκυροβολιά πλοίων, έξω από τον λιμένα Πειραιά 
πραγματοποιείται στη θαλάσσια περιοχή νοτιοανατολικά 
της νήσου Σαλαμίνας, η οποία περιλαμβάνεται μεταξύ των 
ακόλουθων στιγμάτων: 

α) φ:37° 56Ί2" Β λ:23° 34-24" Α. 
β) φ:37° 55-24" Β λ: 23° 32'36" Α. 
γ) φ:37° 54 06" Β λ:23° 32 06" Α. 
δ) φ:37° 53Ί2" Β λ:23° 30-36" Α. 
ε) φ:37° 50'42" Β λ:23° 3σ24" Α. 
στ) φ:37° 52-36" Β λ:23° 33-36" Α. 

Άρθρο 9 

Προστασία Αγωγού 

Για την προστασία του υποθαλάσσιου αγωγού εκβολής 
λυμάτων νοτίως νήσου Ψυττάλειας, απαγορεύεται η για 
οποιοδήποτε λόγο αγκυροβολιά των πλοίων στη θαλάσσια 
περιοχή που περικλείεται μεταξύ των στιγμάτων: 

37° 56Ί2" 23° 34-54". 

37° 55-27" 23° 34-42". 

37° 55-46" 23° 36Ί8". 

37° 56-36" 23° 35-42". 

Επίσης για τους ίδιους ως άνω λόγους σε πλοία άνω των 
500 κοχ απαγορεύεται και ο διάπλους της ανωτέρω περιο¬ 
χής, εκτός αν λόγοι ασφαλείας το επιβάλλουν. Η κατά τα 
ανωτέρω απαγόρευση διάπλου δεν αφορά τα Ελληνικά 
Πολεμικά πλοία κατά την εκτέλεση της αποστολής τους. 

Άρθρο 10 

Όρια αγκυροβολιού όρμου Κερατσινίου 
1. Πλοία κάτω των 1.000 κοχ μπορούν νά αγκυροβολούν 
στον όρμο Κερατσινίου βορείως του διαύλου, ο οποίος κα¬ 
θορίζεται, στο άρθρο 6 του παρόντος και μετά από άδεια 
της Λιμενικής Αρχής. 

2. Η αγκυροβολία αυτή πρέπει να γίνεται με τέτοιο 
τρόπο, ώστε να μην παρεμποδίζεται η ελεύθερη προσέγ¬ 
γιση των πλοίων, καθώς και η είσοδος και έξοδος αυτών 
τόσο στον λιμένα Ηρακλέους όσο και στους λοιπούς προ¬ 
βλήτες και λιμενικές εγκαταστάσεις της περιοχής. 

3. Κατ’ εξαίρεση, επιτρέπεται η πρυμνοδέτηση αργού- 
ντων πλοίων στην βόρεια ακτή Κυνοσούρας, κατόπιν 
έγκρισης του ΟΛΠ, εφόσον δεν δημιουργούνται προβλή¬ 
ματα ασφάλειας Ναυσιπλοΐας στο δίαυλο. 

Αρθρο 11 

Όρια προσωρινού αγκυροβολιού όρμου Φαλήρου 

1. Δια την αποσυμφόρηση του αγκυροβολίου Πειραιά 
επιτρέπεται η αγκυροβολία πλοίων άνω των 500 κοχ στο 
αγκυροβόλιο όρμου Φαλήρου όπως αυτό καθορίζεται κα¬ 
τωτέρω μεταξύ των εξής στιγμάτων; 

α) φ:37° 55'8" Β λ:23° 39’θ” Α. 

β) φ:37° δδ’θ" Β λ: 23° 39'6" Α. 

γ) φ:37° 55'6” Β λ:23° 40 6" Α. 

δ) φ:37° 55Ί " Β λ:25° 40 6" Α. 

2. Η αγκυροβολία στον όρμο Φαλήρου επιτρέπεται σε 
περιωρισμένο αριθμό πλοίων, εφόσον το αγκυροβόλιο του 
λιμένα Πειραιά δεν επαρκεί λόγω συμφορήσεως του και 
πάντοτε κατόπιν ειδικής εγκρίσεως του Κ.Λ.Π. 

Αρθρο 12 

Υπεύθυνοι συμμόρφωσης 

Υπεύθυνοι για την τήρηση των διατάξεων του παρόντος 
Κανονισμού είναι οι Πλοίαρχοι και οι Κυβερνήτες των 
πλοίων και πλωτών μέσων. 

Αρθρο 13 

Αγκυροβολία πλοίων 

1.0 πλοίαρχος πλοίου που αγκυροβολεί στο αγκυροβό¬ 
λιο, ή σε περίπτωση που έχει απολυθεί, ο ναυτικός πρά- 
κτωρ ή ο εφοπλιστής ή ο πλοιοκτήτης, αυτού, μεριμνά και 
λαμβάνει τ’ αναγκαία εκείνα μέτρα, έτσι ώστε το πλοίο του 
να διατηρεί ικανότητα και ετοιμότητα για πλού, καθ' όλη 
τη διάρκεια της παραμονής του στο αγκυροβόλιο. 

2. Η χρησιμοποίηση του αγκυροβολίου για παροπλισμό 
απαγορεύεται. 

3. Επίσης η χρησιμοποίηση του αγκυροβολίου Πειραιώς 
για λόγους άλλους της συνήθους αναμονής για σειρά χρη¬ 
σιμοποίησης των λιμενικών εγκαταστάσεων ή βραχείας 
παραμονής για συνήθεις πράξεις εξυπηρέτησης του 
πλοίου και του πληρώματος, επιτρέπεται μόνο κατόπιν 
αδείας του Κ.Λ. Πειραιώς. Όσον αφορά την παραμονή 
πλοίων στα λοιπά αγκυροβόλια σε κάθε περίπτωση απαι¬ 
τείται προηγούμενη άδεια της Λιμενικής Αρχής. 

4. Με οδηγίες του Κ.Λ. Πειραιά ρυθμίζεται κάθε άλλο 
θέμα που αφορά την εύρυθμη λειτουργία του αγκυροβο¬ 
λίου. 

Αρθρο 14 

Καταργούμενες διατάξεις 

Από την έναρξη ισχύος του παρόντος κανονισμού κα- 
ταργούνται τα με αριθ. 119 και 172 Παραρτήματα Κανονι¬ 
σμού Λιμένος Πειραιώς. 

Αρθρο 15 . ' 

Κυρώσεις 

Οι παραβάτες των διατάξεων του παρόντος, του οποίου 
η ισχύς αρχίζει από τη δημοσίευσή του στην Εφημερίδα 
της Κυβερνήσεως και ο έλεγχος συμμόρφωσης ανατίθε¬ 
ται στα Λιμενικά όργανα, ανεξάρτητα απά τις κατά την κεί¬ 


μενη νομοθεσία συντρέχουσες ποινικές, πειθαρχικές και 
αστικές ευθύνες, υπόκεινται και εις τις διοικητικές ποινές 
του άρθρου 157 του ΝΔ 187/1973 (ΦΕΚ 261Α/73) με το 
οποίο κυρώθηκε ο Κώδικας Δημοσίου Ναυτικού Δικαίου 
όπως τροποποιήθηκε με το ΠΔ 207/1985 (976Α/85). 

Πειραιάς, 2 Φεβρουάριου 1993 

Ο Κεντρικός Λιμενάρχης 
ΑΡΧΙΠΛΟΙΑΡΧΟΣ ΑΣ ΑΓΓ. ΤΟΥΝΤΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Φεβρουάριου 1993 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
-*- 

Αριθ. 3131.2.3/93 (4) 

Έγκριση του Ειδικού Κανονισμού Λιμένα Πειραιά με 
αριθμό 177 «Σύστημα αναφοράς πλοίων λιμένα Πει¬ 
ραιά.». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με; 

1. Τις διατάξεις του άρθρου 10 του Ν. 1940/91 (ΦΕΚ 
40Α/18.3.1991) «Περί Μονάδας Ειδικών Αποστολών Λι¬ 
μενικού Σώματος (ΜΕΑ/ΛΣ) και άλλες διατάξεις περί αυ¬ 
τού» που αντικαθιστά το άρθρο 156 του ΝΔ 187/1973 
(ΦΕΚ 261Α/3.10.73) «Περί ΚΔΝΔ». 

2. Τον Ειδικό Κανονισμό Λιμένα Πειραιά που μας υπο¬ 
βλήθηκε με την αριθ. 3121 /2/93/2.2.Θ3 αναφορά Λιμενι¬ 
κής Αρχής Πειραιά με τις διατάξεις του οποίου ρυθμίζονται 
θέματα που αφορούν την εύρυθμη λειτουργία του λιμέ¬ 
νος. 

3. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

4. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο μόνο 

Εγκρίνουμε τον πιο κάτω Ειδικό Κανονισμό Λιμένα Πει¬ 
ραιά με αριθ. 177. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΜΕ ΑΡΙΘ. 177 
«Σύστημα αναφοράς πλοίων λιμένα Πειραιά» 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 
Έχοντας υπόψη: 

α. Τις διατάξεις του δια του από 9 Ιουνίου 1948 ΒΔ Κω- 
δικοποιημένου Νόμου 499/47 «περί πειθαρχικής εξου¬ 
σίας των προϊσταμένων Λιμενικών Αρχών» (ΦΕΚ 162Α) 
συνδυαζόμενος με τα άρθρα 141-157 του ΝΔ 187/73 με 
το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 Α). 

β. Το άρθρο 156 του ΝΔ 187/1973 (ΦΕΚ 261 Α/ 
3.10.73) «περί ΚΔΝΔ», όπως αυτό αντικαταστάθηκε με το 
άρθρο 10 του Ν. 1940/91 (ΦΕΚ 40Α/91) «περί Μονάδος 
Ειδικών Αποστολών Λιμενικού Σώματος» (ΜΕΑ/ΛΣ) και 
άλλες διατάξεις περί αυτού». 

γ. Τις διατάξεις του ΝΔ 444/70 «περί αρμοδιότητας του 
ΛΣ και σχέσεως προς τις αρμοδιότητες των Σωμάτων 
Ασφαλείας» (ΦΕΚ 39Α). 

δ. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154Α/10.9.92). 

ε. Το γεγονός ότι από τις διατάξεις του παρόντος Κανό- 

νισμού δεν προκαλεΐται δαπάνη σε βάρος του Κρατικού 
Προϋπολογισμού, διατάσσουμε: 

Αρθρο 1 

Γενική Διάταξη - Σύστημα Αναφοράς Πλοίων 

1. Με τον Κανονισμό αυτά καθιερώνεται στο λιμένα Πει¬ 
ραιώς «Σύστημα Αναφοράς Πλοίων», όπως καθορίζεται 
στα επόμενα άρθρα, ο συντονισμός και η λειτουργία του 
οποίου, ανατίθεται στην «Υπηρεσία Κυκλοφορίας 
Πλοίων», που συγκροτείται με απόφαση του Κεντρικού Λι¬ 
μενάρχου Πειραιά. 

Όπου στους ισχύοντες Κανονισμούς Λιμένος Πειραιώς 
ή στα Παραρτήματα αυτού, αναφέρεται «Σηματοφορικός 
Σταθμός Πειραιά», από της ενάρξεως εφαρμογής του πα¬ 
ρόντος, νοείται η κατά τ’ ανωτέρω «Υπηρεσίας Κυκλοφο¬ 
ρίας Πλοίων». 

Αρθρο 2 
Αρμοδιότητες 

, Στις αρμοδιότητες της «Υπηρεσίας Κυκλοφορίας 
Πλοίων» εμπίπτουν: 

α. Η ρύθμιση της σειράς προτεραιότητας εισόδου - εξό¬ 
δου των πλοίων που εισπλέουν ή εκπλέουν προς και από 
τον Κεντρικό Λιμένα Πειραιώς. 

β. Η εξασφάλιση δυνατότητας ενημέρωσης των Πλοιάρ¬ 
χων των πλοίων και των Κυβερνητών των πλωτών εν γένει 
μέσων που ναυσιπλοούν ή κινούνται εντός της θαλάσσιας 
περιοχής εφαρμογής του παρόντος Κανονισμού καθώς 
και εκείνων που την προσεγγίζουν ή αποπλέουν, επί θε¬ 
μάτων θαλάσσιας κυκλοφορίας, καθώς και η μεταβίβαση 
σ’ αυτούς ναυτιλιακών οδηγιών. 

γ. Η παρακουλοϋθηση της θαλάσσιας κυκλοφορίας. 

Αρθρο 3 
Τοπικά όρια 

Το σύστημα αναφοράς πλοίων, εφαρμόζεται στη θα¬ 
λάσσια περιοχή που περικλείεται από: 

α. Τη νοητή ευθεία γραμμή που συνδέει τις νησίδες 
ΚΥΡΑ και ΛΕΡΟ, παρά την είσοδο του Κόλπου Ελευσίνας, 
προς Βορρά. 

β. Τα στίγματα: 

37” 53'36" Β 23” 30 00" Α. 

37” 50Ό0" Β 23” 30 00" Α. 

37” 53Ό0" Β 23” 38 - 42" Α. 

37” 55-46" Β 23” 38’42" Α. 

γ. Τα αγκυροβόλια Πειραιώς, όπως αυτά καθορίζονται 
κάθε φορά. 

Αρθρο 4 
Εφαρμογή 

Το σύστημα αναφοράς πλοίων, εφαρμόζεται στα πλοία 
και πλωτά μέσα ανεξαρτήτως σημαίας, τα οποία υποχρε- 
ούνται, σύμφωνα με τις ισχύουσες διατάξεις, να φέρουν 
τηλεπικοινωνιακό εξοπλισμό νΗΡ και ναυσιπλοούν ή κι¬ 
νούνται στην περιοχή εφαρμογής του παρόντος κανονι¬ 
σμού, καθώς και σ’ εκείνα που την προσεγγίζουν ή απο¬ 
πλέουν. 

Αρθρο 5 

Υποχρεώσεις - αναφορές 

Με την επιφύλαξη της παρ. 4 πλοία και πλωτά μέσα στα 
οποία έχει εφαρμογή ο παρών κανονισμός οφείλουν: 

α. Να τηρούν στη γέφυρα διακυβέρνησης του σκάφους, 
συνεχή ραδιοτηλεφωνική ακρόαση στο δίαυλο 13 νΗΡ/ 
ΡΜ. 

β. Να επικοινωνούν με την Υπηρεσία κυκλοφορίας 


πλοίων, προκειμένου να: 

ι. Αναφέρουν τη θέση και τις κινήσεις τους. Οι αναφο¬ 
ρές αυτές γίνονται πριν ή όταν εισέρχεται ένα πλοίο στην 
περιοχή εφαρμογής του παρόντος κανονισμού ή πριν από 
κάθε κίνησή του, σύμφωνα με τις ισχύουσες οδηγίες της 
«Υπηρεσίας Κυκλοφορίας Πλοίων». 

ιι. Ανταλλάσουν πληροφορίες ναυσιπλοΐας και λαμβά¬ 
νουν ναυτιλιακές συμβουλές ή τυχόν οδηγίες, για την εξα¬ 
σφάλιση της ασφαλούς ναυσιπλοΐας. 

ιιι. Λαμβάνουν σειρά προτεραιότητας εισόδου - εξό¬ 
δου, στον Κεντρικό Λιμένα. 

2. Ο δίαυλος 13 πρέπει να χρησιμοποιείται μόνο ως 
δίαυλος κλήσης ή σε έκτακτες περιπτώσεις για λόγους 
διευκόλυνσης της ναυτιλιακής κίνησης ή κινδύνου. 

3. Πλοίο ή πλωτό μέσο που προστίθεται νά εισέλθει ή να 
εξέλθει του κεντρικού Λιμένος ή να μετακινηθεί, αιτεί 
έγκαιρα από την «Υπηρεσία Κυκλοφορίας Πλοίων», σχε¬ 
τική σειρά προτεραιότητας. Αναφορές πλοίων με χρόνους 
προβλεπόμενης άφιξης, αναχώρησης ή κίνησης εν γένει, 
που αποδεικνύονται ανακριβείς θεωρούνται παραβάσεις 
του παρόντος Κανονισμού. 

4. Μικρά σκάφη τα οποία εξυπηρετούν τις λειτουργικές 
- τοπικές ανάγκες του λιμένος Πειραιώς (π.χ. λάντζες, 
Ρ/Κ κ.λ.π.) οφείλουν να τηρούν συνεχή ραδιοτηλεφωνική 
ακρόαση στη γέφυρα διακυβέρνησης του σκάφους σε 
δίαυλο που ορίζεται από τη Λιμενική Αρχή Πειραιώς, ενώ 
επικοινωνούν με την «Υπηρεσία Κυκλοφορίας Πλοίων», 
όταν τούτο κρίνεται επιβεβλημένο. 

Άρθρο 6 

Διακριτικό κλήσης \/ΗΡ/ΡΜ 

Ως διακριτικό κλήσης της «Υπηρεσίας Κυκλοφορίας 
Πλοίων» Πειραιά, μέσω νΗΡ/ΡΜ ορίζεται «ΠΕΙΡΑΙΑΣ ΤΡΑ- 
ΦΙΚ» στην Ελληνική και «ΡΙΒΑΕΙΙ8 ΤΒΑΡΡΙΟ» στην Αγ¬ 
γλική. 

Αρθρο 7 

Διακυβέρνηση σκαφών 

1. Οι πλοίαρχοι των πλοίων και οι Κυβερνήτες των σκα¬ 
φών και πλωτών εν γένει μέσων που ναυσιπλοούν ή κινού¬ 
νται στην περιοχή εφαρμογής του συστήματος, οφείλουν 
να διευθύνουν τα πλοία τους αυτοπροσώπως και να τη¬ 
ρούν τους ισχύοντες Διεθνείς Κανονισμούς Αποφυγής Συ- 
γκρούσεως, την Ελληνική νομοθεσία και τους τοπικούς 
Κανονισμούς. 

Οφείλουν επίσης να εκτιμούν ανάλογα, σύμφωνα με 
τους Κανόνες της ναυτικής τέχνης, εμπειρίας και ασφα¬ 
λούς ναυσιπλοΐας, τις πληροφορίες του «συστήματος ανα¬ 
φοράς πλοίων» και τις συμβουλές της Υπηρεσίας, οι 
οποίες σε καμμία περίπτωση δεν μπορεί να θεωρηθεί ότι 
μειώνουν ή υποκαθιστούν την ευθύνη του πλοιάρχου για 
ασφαλή ναυσιπλοΐα του πλοίου του, ούτε διαταράσσουν τη 
σχέση μεταξύ πλοιάρχου - πλοηγού. 

2. Ιδιαίτερα προσοχή και συνέπεια πρέπει να επιδεικνύ¬ 
εται εκ μέρους των πλοιάρχων και κυβερνητών στην περί¬ 
πτωση του άρθρου 5 παρ. (3) του παρόντος, κατά την 
οποία, η σειρά προτεραιότητάς του καθορίζεται, πρέπει 
να τηρείται με αυστηρότητα. Οι απαιτούμενοι για την τή¬ 
ρηση της προτεραιότητας χειρισμοί, γίνονται με αποκλει¬ 
στική ευθύνη των πλοιάρχων και κυβερνητών, μέσα στα 
πλαίσια πιστής εφαρμογής των Διεθνών Κανονισμών Απο¬ 
φυγής Συγκρούσεως και των τοπικών κανονισμών, όπως 
ισχύουν κάθε φορά, προς αποφυγή ατυχημάτων. 

Αρθρο 8 
Κυρώσεις 

1. Οι παραβάτες των διατάξεων του παράντος ανεξάρ¬ 
τητα αν συντρέχει παράλληλα ποινική ή πειθαρχική δίωξη 
ή αστική ευθύνη υπόκεινται και στις δικαστικές ποινές του 
άρθρου 157 του ΝΔ 187/73 (ΦΕΚ 261Α/1973) με το 
οποίο κυρώθηκε ο Κώδικας Δημοσίου Ναυτικού Δικαίου, 
όπως τροποποιήθηκε με το ΠΔ 207/85 (ΦΕΚ 76Α/85). 

Άρθρο 9 

Από την έναρξη ισχύος του παρόντος καταργούνται: 

α. Το με αριθ. 92 Παράρτημα Κανονισμού Λιμένος Πει¬ 
ραιώς (76Β/1972). 

β. Το άρθρο 11 του με αριθ. 119 Κανονισμού Λιμένος 
Πειραιώς (889Β/1977). 

Άρθρο 10 

Ο παρών κανονισμός τίθεται σε εφαρμογή δύο (2) μή¬ 
νες μετά την ημερομηνία δημοσιεύσεώς του στην Εφημε¬ 
ρίδα της Κυβερνήσεως. 

Πειραιάς, 2 Φεβρουάριου 1993 

Ο Κεντρικός Λιμενάρχης 
ΑΡΧΙΠΛΟΙΑΡΧΟΣ ΛΣ ΑΓΓ. ΤΟΥΝΤΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Φεβρουάριου 1993 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
-—♦- 

Αριθ. Α-5122/217 (5) 

Συμπλήρωση του άρθρου 9 της 29077/1068/1992 από¬ 
φασης του Υπουργού Μεταφορών και Επικοινωνιών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 4 του άρθρου 16 του 
Νόμου 2078/1992 (Α' 139) «Συγκοινωνίες με θερμικά λε¬ 
ωφορεία στην περιοχή Αθηνών - Πειραιώς και περιχώ¬ 
ρων». 

2. Τις διατάξεις του άρθρου 9 «Διαφημιστική εκμετάλ¬ 
λευση» της με αριθμό 29077/1068/1992 (β' 522) απόφα¬ 
σης του Υπουργού Μεταφορών και Επικοινωνιών, αποφα¬ 
σίζουμε: 

Άρθρο μόνο 

Στο άρθρο 9 της με αριθμό 29077/1068/1992 απόφα¬ 
σης του Υπουργού Μεταφορών και Επικοινωνιών προστί¬ 
θενται παράγραφοι 3 και 4, που έχουν ως εξής: 

«4 - Το είδος της διαφήμισης, το θέμα, το λεκτικό, η 
καλλιτεχνική εκτέλεση και γενικά η εμφάνιση των διαφη¬ 
μίσεων υπόκεινται στον έλεγχο του Ο.Α.Σ. και της κατά 
περίπτωση Σ.ΕΠ, οι οποίοι έχουν το δικαίωμα να δεχθούν 
ή όχι την τοποθέτηση της διαφημιστικής πινακίδας. 

3 - Απαγορεύεται η ανάρτηση ή επικόλληση διαφημί¬ 
σεων, στο εξωτερικό ή εσωτερικό μέρος των λεωφορείων 
εφόσον αυτές: 

α) Προσβάλλουν τη δημόσια αιδώ, τα χρηστά ήθη, τη δη¬ 
μόσια τάξη και είναι αντίθετες με τις ισχύουσες κάθε φορά 
διατάξεις ή στρέφονται κατά των συμφερόντων της Σ.ΕΠ 
και 

β) Είναι, γενικά πολιτικού ή προεκλογικού περιεχομέ¬ 
νου». 


Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1993 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
- 4 - - 

Αριθ. 2.335 (6) 

Σύσταση ίδιου Νομικού Προσώπου στο Δήμο Γέρακα Αττι¬ 
κής με την επωνυμία «Αθλητικός Οργανισμός Δήμου 
Γ έρακα». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 187,182,183 και του άρ¬ 
θρου 184 παρ. 1,3 και 4 του Π.Δ/τος 323/1989 (Δ.Κ.Κ.) 
ΦΕΚ. 146/89 Τ. Α\ 

2. Την 96/1922 απόφαση του Δημοτικού Συμβουλίου 
Γέρακα και το 31/1993 έγγραφο του ίδιου Δήμου. 

3. Τις ρυθμίσεις του άρθρου 29 α του Ν. 1558/85 που 
προστέθηκε με το άρθρο 27 του Ν. 2081/1992 (Ε.Τ.Κ.Α' 
154/1992) σχετικά με την υποχρέωση αναγραφής «κά¬ 
λυψη δαπάνης» που συνεπάγεται η έκδοση κάθε κανονι¬ 
στικής διάταξης, αποφασίζουμε: 

1. Σύσταση - Επωνυμία. 

Συνιστάται στο Δήμο Γέρακα, του Νομού Αττικής, ίδιο 
Νομικό Πρόσωπο, Δημοσίου Δικαίου, με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΓΕΡΑΚΑ» υπό την 
εποπτεία του ανωτέρω Δήμου και το οποίο διέπεται από 
τις διατάξεις 187 κλπ. του Δ.Κ.Κ. όπως αυτές αναφέρο- 
νται στο ανωτέρω σκεπτικό. 

2. Σκοπός. 

Σκοπός του ανωτέρω Νομικού Προσώπου είναι: 
α) Η δημιουργία και λειτουργία Αθλητικών Κέντρων και 
Γυμναστηρίων, χώρων αθλοπαιδιών και Γυμναστικής, 
ώστε να καλύπτονται οι αυξημένες ανάγκες για άθληση 
των δημοτών, ιδιαίτερα δε των νέων. 

β) Η ανάπτυξη μαζικού αθλητισμού, για να καλυφθούν οι 
ανάγκες κατά ηλικία, ενδιαφέροντα κλπ. Η καλλιέργεια 
των σωματικών και πνευματικών ικανοτήτων, η καλλιέρ¬ 
γεια φίλαλθου συναγωνισπκού πνεύματος, μακρυά από 
φανατισμούς, ανταγωνισμούς και κερδοσκοπικούς στό¬ 
χους, η κοινωνικοποίηση των δημοτών. 

3. Πόροι. 

Πόροι του «Αθλητικού Οργανισμού Δήμου Γέρακα», εί¬ 
ναι: 

α) Ετήσια επιχορήγηση του Δήμου από ένα εκατομμύριο 
(1.000.000) δρχ. 

β) Κάθε είδους εισφορές, δωρεές, κληρονομιές και 
κληροδοσίες, από το δημόσιο, ή άλλους φορείς του δημο¬ 
σίου τομέα ή από άλλα νομικά και φυσικά πρόσωπα ή από 
Οργανισμούς του Εσωτερικού ή του Εξωτερικού. 

γ) Εισπράξεις από τα αντίτιμα των πραγμάτων ή των 
υπηρεσιών, που παρέχει το ανωτέρω Νομικό Πρόσωπο. 

δ) Πρόσοδοι από την δική του περιουσία, καθώς και 
κάθε έσοδο από κάθε άλλη πηγή. 

4. Διοίκηση. 

Το ανωτέρω Νομικό Πρόσωπο, διοικείται από επταμε- 
λές (7) Διοικητικό Συμβούλιο, που αποτελείται από τον 
εκάστοτε Δήμαρχο, Αντιδήμαρχο ή Δημοτικό Σύμβουλο, 

ως Προέδρου, από τρεις (3) Δημοτικούς Συμβούλους, από 
ένα (1) αιρετό εκπρόσωπο των εργαζομένων στο Νομικό 
πρόσωπο και δύο (2) δημότες ανάμεσα από πρόσωπα που 
απασχολούνται με τον αθλητισμό. Οι ανωτέρω ορίζονται 
με απόφαση του Δημοτικού Συμβουλίου Γέρακα. Η θητεία 
των μελών του Διοικητικού Συμβουλίου, ακολουθεί τη δη¬ 
μοτική περίοδο. 

Το Νομικό πρόσωπο εκπροσωπείται ενώπιον των Διοι¬ 
κητικών και Δικαστικών Αρχών, από τον πρόεδρό του και 
όταν αυτός κωλύεται ή απουσιάζει από τον Αντιπρόεδρο 
αυτού. 

Τα θέματα τα σχετικά με την διοίκηση και τη διαχείριση 
του Νομικού προσώπου, ρυθμίζονται με κανονισμό που θα 
ψηφιστεί από το Δημοτικό Συμβούλιο (άρθρο 187. 
Δ.Κ.Κ.). 

5. Έδρα. 

Έδρα του νομικού προσώπου, είναι ο Δήμος Γέρακα. Η 
διοίκηση, προσωπικό, αρμοδιότητες και λειτουργία των 
οργάνων του ανωτέρω Νομικού Προσώπου, καθώς και ο 
τρόπος διαχειρίσεώς του, διάλυση κλπ. θα διέπονται από 
τα προβλεπόμενα από το Δημοτικό και Κοινοτικό Κώδικα 
και γενικά σύμφωνα με τα προβλεπόμενα για την πρωτο¬ 
βάθμια Τοπική Αυτοδιοίκηση. 

6. Ακροτελεύτια διάταξη - Κάλυψη δαπάνης. 

α) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Νομικού Προ¬ 
σώπου «Αθλητικός Οργανισμός Δήμου Γέρακα», ύψους 
ενός εκατομμυρίου (1.000.000) δραχμών, για το τρέχον 
οικονομικό έτος και ύψους ένα εκατομμύριο (1.000.000) 
δρχ. για κάθε ένα από τα επόμενα οικονομικά έτη. 

β) Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Γέρακα, για το ανωτέρω Νο¬ 
μικό Πρόσωπο «Αθλητικός Οργανισμός Δήμου Γ έρακα», 
ύψους ένα εκατομμύριο (1.000.000) δρχ. με τα στοιχεία 
Κ.Α.: 2-212.5.1. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 28 Ιανουάριου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-♦- 

Αριθ. 1023/2/4-γ (7) 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 18/1993 

Όροι διενέργειας τεχνικών παιγνίων σε δημόσια κέντρα 
στην Περιφέρεια Αστυνομικής Διεύθυνσης Ημαθίας. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΗΜΑΘΙΑΣ 

Έχοντας υπόψη: 

1. Τις διατάξεις: 

α)Του άρθρου 13 του Β.Δ. 29/1971 (Α' 21) «περίΚωδι- 
κοποιήσεως εις ενιαίο κείμενο των ισχυουσών διατάξεων 
περί τυχηρών και μη παιγνίων». 

β) Του άρθρου 12, παρ. 3 και 4, του Ν. 1481/1984 (Α' 
152) «Οργανισμός Υπουργείου Δημόσιας Τάξης», όπως 
συμπληρώθηκε η παρ. 3 με το άρθρο 1 παρ. 4 του Ν. 
1590/1986 (Α' 49). 

γ) Του άρθρου 33 του Π.Δ. 161/1988 (Α' 74) «Αναδιάρ¬ 
θρωση, σύσταση, οργάνωση και λειτουργία Περιφερεια¬ 
κών Υπηρεσιών της Ελληνικής Αστυνομίας». 

δ) Των άρθρων 134 και 135 του Π.Δ. 141/1991 (Α' 58) 


«Αρμοδιότητες οργάνων και υπηρεσιακές ενέργειες του 
προσωπικού του Υπουργείου Δημόσιας Τάξης και θέματα 
οργάνωσης Υπηρεσιών» και 

ε) Του άρθρου 29Α του Ν. 1558/1986 (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154). 

2. Το γεγονός ότι από τις διατάξεις της παρούσας δεν. 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Αρθρο 1. 

Διαδικασία χορήγησης αδειών - 
Συγκρότηση και αρμοδιότητες Επιτροπής. 

1. Η απαιτούμενη, σύμφωνα με τις διατάξεις του άρθρου 
5 του Β.Δ. 29/1971, άδεια διενέργειας τεχνικών παιγνίων 
στα δημόσια κέντρα γενικά (ξενοδοχεία, καφενεία, αίθου¬ 
σες ανεγνωρισμένων σωματείων πόσης φύσεως και 
οποιουσδήποτε χώρους προσιτούς στο κοινό) χορηγείται, 
από τον Διοικητή Αξιωματικό του αρμοδίου τμήματος 
Ασφαλείας ή Αστυνομικού Τμήματος, μετά από γνωμοδό¬ 
τηση Τριμελούς Επιτροπής η οποία συγκροτείται με από¬ 
φαση του οικείου Αστυνομικού Διευθυντή και αποτελείται 
από έναν (1) Αξιωματικό της Ελληνικής Αστυνομίας, ως 
Πρόεδρο, έναν (1) Μηχανικό της Αρμόδιας Υπηρεσίας της 
Πολεοδομίας και έναν (1) Επόπτη Δημόσιας Υγείας, ως 
Μέλη. 

2. Η ανωτέρω Επιτροπή γνωματεύει, συντάσσοντας 
προς τούτο σχετικό πρακτικό, για την καταλληλότητα της 
αίθουσας από απόψεως αερισμού, φωτισμού, θέρμανσης, 
δομικής και λοιπών όρων, που ανάγονται στην προστασία 
της υγείας των θαμώνων των κέντρων αυτών, καθώς και 
αν αυτά δύνανται να επιτηρούνται με ευχέρεια από την 
Αστυνομία. 

3. Η εν λόγω Επιτροπή είναι αρμόδια και για την επιθεώ¬ 
ρηση αιθουσών, σφαιριστηρίων, ξενοδοχείων, εντευκτη¬ 
ρίων, συλλόγων, σωματείων κλπ., οι οποίες δεν υπόκεινται 
σε επιθεώρηση και εφοδιασμό με άδεια λειτουργίας σύμ¬ 
φωνα με τις διατάξεις του Υγειονομικού Κανονισμού. 

4. Γ ια τα καταστήματα, που έχουν εφοδιασθεί με την 
άδεια της προηγούμενης παραγράφου, δεν απαιτείται επι¬ 
θεώρηση από την ανωτέρω Επιτροπή πλην όμως, εξετά¬ 
ζονται για το δυσεπιτήρητο από τον Διοικητή της αρμόδιας 
Υπηρεσίας ή άλλον Αξιωματικό που ορίζεται απ’ αυτόν. 

Άρθρο 2. 

Δικαιολογητικά αδείας. 

1. Για την χορήγηση της ανωτέρω αδείας υποβάλλονται 
στις αρμόδιες για την χορήγηση αστυνομικές υπηρεσίες 
τα κατωτέρω δικαιολογητικά: 

α) Αίτηση ενδιαφερομένου. 

β) Διπλότυπο είσπραξης Δημοσίου ταμείου (άρθρο 5 
Β.Δ. 29/1971). 

γ) Αντίγραφο Ποινικού Μητρώου. 

δ) Τρεις (3) πρόσφατες φωτογραφίες. 

προκειμένου περί δημοσίου κέντρου και καταστήματος 
υγειονομικού ενδιαφέροντος απαιτείται επί πλέον επικυ¬ 
ρωμένο αντίγραφο της άδειας λειτουργίας του και της 
αγορανομικής κατηγορίας του κέντρου. Γ ια τις λοιπές πε¬ 
ριπτώσεις που δεν υπάρχει υποχρέωση εφοδιασμού με 
άδεια λειτουργίας καταστήματος η αίτηση θα συνοδεύεται 
με σχεδιάγραμμα κατόψεως του χώρου του κέντρου όπου 
θα διενεργούνται τα τεχνικά παίγνια. 

Άρθρο 6. 


Άρθρο 3. 

Προσφυγή. 

Σε περίπτωση απόρριψης της αίτησης για χορήγηση 
άδειας διενέργειας τεχνικών παιγνίων, επιτρέπεται προδ- 
φυγή ενώπιον του οικείου αστυνομικού διευθυντή, ο 
οποίος αποφαίνεται οριστικά για τη χορήγηση ή μη της 
αδείας, εντός δεκαπέντε (15) ημερών από την ημερομη¬ 
νία κατάθεσής της. Η κατάθεση προσφυγής γίνεται στην 
αστυνομική αρχή που απέρριψε την αίτηση, η οποία την 
υποβάλλει αμέσως στην Αστυνομική Διεύθυνση. 

Άρθρο 4. 

Απαγόρευση διενέργειας παιγνίων - 
Έννοια δυσεπιτήρητου. 

1. Απαγορεύεται η χορήγηση άδειας διενέργειας τεχνι¬ 
κών παιγνίων σε δημόσια κέντρα γενικά που κρίνονται ως 
αστυνομικώς δυσεπιτήρητα. 

2. Ως αστυνομικώς δυσεπιτήρητο θεωρείται το δημόσιο 
κέντρο, που βρίσκεται σε τέτοια θέση, ώστε η απόσταση 
από την οποία γίνεται αντιληπτός ο αστυνομικός που το 
πλησιάζει, παρέχει τη δυνατότητα στο διευθυντή του ή 
στα μετέχοντα των παιγνίων άτομα να μεταβάλλουν τον 
τρόπο διεξαγωγής τους ή να αποκρύπτουν ευχερώς τα 
πειστήρια διενέργειας τυχηρών ή μικτών παιγνίων και 
ιδίως όταν: 

α) Το κέντρο ευρίσκεται σε ακραία ή εκτός των πόλεων 
και των χωρίων σημεία. 

β) Διαθέτει περισσότερες από μία αίθουσες. 

γ) Η κυρία είσοδος ή έξοδος δεν ευρίσκονται επί δημο¬ 
σίας οδού ή επί του πεζοδρομίου αυτής, ή διαθέτει και 
άλλη είσοδο ή έξοδο, που οδηγεί σε ιδιωτική κατοικία ή 
ακάλυπτους ιδιωτικούς χώρους, απ’ όπου είναι ευχερής η 
διαφυγή των παικτών. 

δ) Το δάπεδο της αίθουσας διεξαγωγής των παιγνίων σε 
ύψος ή βάθος περισσότερο από ένα μέτρο από την επιφά¬ 
νεια του πεζοδρομίου ή της δημοσίας οδού. 

ε) Οι υαλοπίνακες (τζαμαρίες) επικαλύπτονται με αδια¬ 
φανές χαρτί ή ύφασμα ή με άλλα αντικείμενα, με τα οποία 
παρεμποδίζεται η επιτήρηση της αίθουσας απ’ έξω. 

Άρθρο 5. 

Γ ενικές υποχρεώσεις. 

1. Η διενέργεια τεχνικών παιγνίων επιτρέπεται μόνο 
στις κύριες αίθουσες του καφενείου ή του κέντρου που 
ιδρύεται για το σκοπό αυίό. Απαγορεύεται η διενέργεια 
τεχνικών παιγνίων σε ιδιαίτερα διαμερίσματα ή χώρους 
των ανωτέρω καφενείων ή κέντρων. 

2. Στα ξενοδοχεία επιτρέπεται η διενέργεια τεχνικών 
παιγνίων μέσα σε μία από τις κύριες αίθουσες, που δεν 
επικοινωνεί αμέσως με δωμάτιο ύπνου, προκειμένου δε 
για τα υπαίθρια (καλυμμένα ή ακάλυπτα) ΛΟΥΝΑ ΠΑΡΚ η 
διενέργεια τεχνικών παιγνίων επιτρέπεται μόνο σε ιδιαί¬ 
τερο, εντός αυτών περιφραγμένο ή κατ’ άλλον τρόπο χω¬ 
ρισμένο χώρο, ώστε να παρεμποδίζεται η παρουσία ή συμ¬ 
μετοχή στα παίγνια ανηλίκων κάτω των 17 ετών. 

3. Οι διευθύνσεις των κέντρων ή οι υποδεικνυόμενοι ως 
υπεύθυνοι αυτών υποχρεούνται να αναρτούν σε εμφανές 
μέρος της αίθουσας διενέργειας τεχνικών παιγνίων πινα¬ 
κίδα ευανάγνωστη με την ένδειξη «ΑΠΑΓΟΡΕΥΕΤΑΙ Η 
ΠΑΡΟΥΣΙΑ ή ΣΥΜΜΕΤΟΧΗ ΑΝΗΛΙΚΩΝ ΠΟΥ ΔΕΝ ΣΥ¬ 
ΜΠΛΗΡΩΣΑΝ ΤΟ 17ο ΕΤΟΣ ΤΗΣ ΗΛΙΚΙΑΣ ΤΟΥΣ». 


Ώρες διενέργειας των παιγνίων. 

1. Οι ώρες διενέργειας των τεχνικών παιγνίων καθορί¬ 
ζονται ως ακολούθως: 

α) Στα δημόσια κέντρα, αίθουσες ξενοδοχείων, εντευ¬ 
κτηρίων συλλόγων, σωματείων κ.λ.π. από ΟΘ.ΟΟ' έως 
- 01 .ΟΟ' ώρας της επομένης ημέρας. Τις Κυριακές και εξαι¬ 
ρέσιμες ημέρες από ΙΟ.ΟΟ' έως 01 .ΟΟ' ώρας, 
β) Στα σφαιριστήρια από ΙΟ.ΟΟ’ έως 23.00' ώρας. 

2. Κατά τις ώρες κοινής ησυχίας, όπως αυτές ορίζονται 
στην σχετική Αστυνομική Διάταξη, δεν επιτρέπεται η διε¬ 
νέργεια τεχνικών παιγνίων που προξενούν θόρυβο (τάβλι, 
ποδοσφαιράκια κ.λ.π.). 

3. Απαγορεύεται η διενέργεια οποιουδήποτε παιγνίου 
στους προαναφερόμενους χώρους από το πρωί της Μεγά¬ 
λης Πέμπτης μέχρι το πρωί της Δευτέρας του Πάσχα. 

4. Σε περίπτωση παράβασης διατάξεως του παρόντος 
άρθρου ευθύνονται οι διευθυντές των κέντρων, οι υποδει¬ 
κνυόμενοι ως υπεύθυνοι, καθώς και οι συμμετέχοντες στα 
παίγνια. 

Άρθρο 7. 

Κυρώσεις. 

Οι παραβάτες της παρούσας διώκονται και τιμωρούνται 
σύμφωνα με τις διατάξεις της παραγράφου 4 του άρθρου 
13 του Β.Δ. 29/1971. 

Άρθρο 8. 

Καταργούμενες διατάξεις. 

Από την έναρξη ισχύος της παρούσας καταργείται η υπ’ 
αριθ. 18/14.12.1983 Αστυνομική Διάταξη της πρώην Διοι- 
κήσεως Χωροφυλακής Βέροιας. 

Άρθρο 9. 

Ισχύς. 

παρούσα ισχύει στην περιφέρεια της Αστυνομικής 
^.Διεύθυνσης Ημαθίας από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

(Εγκρίθηκε από τη Νομάρχη Ημαθίας'στις 29.1.93). 
Βέροια, 29 Ιανουάριου 1993 

Ο Αστυνομικός Διευθυντής 
ΓΕΩΡΓΙΟΣ ΚΟΛΛΙΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στη Φ. 121 /Β3/3517/92 απόφαση του Υπουργού Εθνι¬ 
κής Παιδείας και θρησκευμάτων που δημοσιεύθηκε στο 
ΦΕΚ 853/9.11.1992 (τ. Β') επκρέρεται η πιο κάτω διόρ¬ 
θωση: 

α) Στη σελίδα 6112 από το λανθασμένο επώνυμο «ΤΟ- 
ΡΥΦΑΚΟΣ» στο σωστό «ΤΡΟΥΦΑΚΟΣ». 

β) Στη σελίδα 6112 και στον συγγραφέα Επιμ. ΜΟΔΙ- 
ΝΟΣ Μ. από τη λανθασμένη τιμή «800» στη σωστή 
«1.800». 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


